b'\n_START_ARTICLE_\nPluton (ohjus)\n_START_PARAGRAPH_\nPluton on ranskalainen taktinen ydinase. Se oli k\xc3\xa4yt\xc3\xb6ss\xc3\xa4 vuosina 1974\xe2\x80\x931993, ja taistelulataus oli yksik\xc3\xa4rkinen. Saman tyyppist\xc3\xa4 MR-50 CTC -ydink\xc3\xa4rke\xc3\xa4 k\xc3\xa4ytti my\xc3\xb6s AN-52 taktinen ydinpommi, josta Pluton-ohjuksen ydink\xc3\xa4rke\xc3\xa4 on muunnettu. Konventionaalinen 500 kg:n vahvuinen, ydinaseeton HE-r\xc3\xa4j\xc3\xa4hdelataus (engl. High Explosive) oli vaihtoehtona ydinr\xc3\xa4j\xc3\xa4hteen k\xc3\xa4yt\xc3\xb6lle taistelutoimissa. MR-50 CTC/AN 51 -ydinlatauksen voimakkuudet olivat 15 ja 25 kilotonnia, joista voimakkuuden saattoi valita k\xc3\xa4ytt\xc3\xb6tarkoituksen perusteella. Ohjuksen enimm\xc3\xa4iskantama oli 120 kilometri\xc3\xa4._NEWLINE_650\xc2\xa0mm (65\xc2\xa0cm) paksuinen Pluton-ohjus oli 7,64\xc2\xa0m pitk\xc3\xa4 ja kaksivaiheinen, sen laukaisupaino oli 2\xc2\xa0423\xc2\xa0kg. Ohjuksen suuntaus toimi inertiaohjauksen avulla. Pluton k\xc3\xa4ytti kiinte\xc3\xa4t\xc3\xa4 ajoainetta lennon aikaisena polttoaineenaan. Laukaisualustana olivat toimineet AMX 30-tyypin panssarivaunut, joita valmistettiin 42 kpl t\xc3\xa4t\xc3\xa4 nimenomaista k\xc3\xa4ytt\xc3\xb6tarkoitusta varten. AN-51 tyypin ydink\xc3\xa4rki\xc3\xa4 valmistettiin 70 kappaletta._NEWLINE_Plutonia seurasi vain hyvin lyhyen ajan, palvelusuraltaan vain 5 vuotta palvellut pidemm\xc3\xa4n kantaman (480 km) taktinen Had\xc3\xa9s-ohjus (1991-1996). Sen ydinlataus oli voimakkuudeltaan suurempi ja yksivalintainen, tuo voimakkuus oli 80\xc2\xa0kT.'